ຮ່າງກົດໝາຍ ກ່ຽວກັບທຶນຊ່ອຍເຫຼືອ ດ້ານເສດຖະກິດ ຍ້ອນຜົນກະທົບຈາກໄວຣັສ ໂຄວິດ-19 ບໍ່ໄປບໍ່ມາ ຢູ່ສະພາສູງ ສຫລ
ມາດຕະການຊ່ອຍເຫຼືອດັ່ງກ່າວ ແມ່ນແນໃສ່ເພື່ອກະຕຸ້ນເສດຖະກິດຂອງສະຫະລັດດ້ວຍການຈ່າຍເງິນໂດຍກົງ ໃຫ້ແກ່ຊາວອາເມຣິກັນ ຫຼາຍກວ່າ 90 ເປີເຊັນ ແລະພວກທຸລະກິດຫຼາກຫຼາຍຂະແໜງຂອງສະຫະລັດ
ສະພາສູງສະຫະລັດ ຈະລົງຄະແນນສຽງອີກຄັ້ງນຶ່ງໃນວັນຈັນມື້ນີ້ ກ່ຽວກັບຮ່າງກົດ ໝາຍວ່າ ດ້ວຍທຶນຊ່ອຍເຫຼືອດ້ານເສດຖະກິດຂະໜາດໃຫຍ່ ມູນຄ່າ ນຶ່ງພັນແປດຮ້ອຍ ຕື້ໂດລາສະຫະລັດ ເຊິ່ງເງິນຈຳນວນນີ້ ຈະສົ່ງໄປໃຫ້ຊາວອາເມຣິກັນໂດຍສ່ວນໃຫຍ່ ແລະທຸລະກິດຫຼາຍໆແຫ່ງ ຊຶ່ງໄດ້ຮັບຜົນກະທົບຢ່າງໜັກໜ່ວງໂດຍໄວຣັສໂຄໂຣນາທີ່ ເປັນອັນຕະລາຍຮ້າຍແຮງ ມາດຕະການດັ່ງກ່າວ ບໍ່ຜ່ານການລົງຄະແນນສຽງໃນວັນອາທິດວານນີ້ ແຕ່ຜູ້ນຳສຽງ ສ່ວນຫຼາຍ ທ່ານມິດຈ໌ ແມັກຄອນແນລ ໄດ້ກ່າວວ່າ ນອກຈາກຈະບັນລຸຂໍ້ຕົກລົງໄດ້ ກັບພັກເດໂມແຄຣັດ ຜູ້ທີ່ໄດ້ຄັດຄ້ານເນື້ອໄນບາງສ່ວນຂອງຮ່າງກົດໝາຍດັ່ງກ່າວ ບັນດາສະມາຊິກສະພາສູງກໍຈະຕ້ອງໄດ້ລົງຄະແນນສຽງອີກເທື່ອນຶ່ງ ໃນຕອນເຊົ້າ ວັນຈັນມື້ນີ້ ມາດຕະການຊ່ອຍເຫຼືອດັ່ງກ່າວ ແມ່ນແນໃສ່ເພື່ອກະຕຸ້ນເສດຖະກິດຂອງສະຫະລັດ ດ້ວຍການຈ່າຍເງິນໂດຍກົງໃຫ້ແກ່ຊາວອາເມຣິກັນ ຫຼາຍກວ່າ 90 ເປີເຊັນ ແລະພວກ ທຸລະກິດຫຼາກຫຼາຍຂະແໜງຂອງສະຫະລັດ ໂດຍຈະຊ່ອຍອຸ້ມຊູບຳລຸງພວກເຂົາທັງ ຫຼາຍໃນທັນທີ ແລະຈະເຮັດໃຫ້ເສດຖະກິດທີ່ໄດ້ຮັບຜົນກະທົບຈາກໄວຣັສໂຄໂຣນານັ້ນ ເກີດດອກອອກຜົນ ສ່ວນພັກເດໂມແຄຣັດ ກ່າວວ່າ ມາດຕະການນີ້ໃຫ້ຜົນປະໂຫຍດແກ່ພວກບໍລິ ສັດຫຼາຍ ເກີນໄປ ແລະນອກເໜືອຈາກນັ້ນແລ້ວ ພວກເພິ່ນຕ້ອງການເງິນຈາກລັດຖະບານກາງ ຕື່ມອີກ ສຳລັບສູນກາງບໍລິການຊຸມຊົນດ້ານສາທາລະນະສຸກ ສະຖານພະຍາບານ ສຳລົບຄົນເຖົ້າແກ່ຊະລາ ໜ້າກາກ ເຄື່ອງຊ່ອຍຫາຍໃຈ ເຄື່ອງປ້ອງກັນຕົວສຳລັບແພດ ແລະທຶນຊ່ອຍເຫຼືອ ແກ່ລັດແລະລັດຖະບານທ້ອງຖິ່ນຕ່າງໆ ເພື່ອຕໍ່ສູ້ກັບໄວຣັສ ໂຄວິດ-19 ທີ່ໄດ້ກາຍເປັນການລະບາດໃນທົ່ວໂລກ ຄວາມລົ້ມແຫຼວຂອງຮ່າງກົດໝາຍ ທີ່ບໍ່ຜ່ານໃນຂັ້ນຕອນການລົງຄະແນນສຽງ ໃນວັນ ອາທິດວານນີ້ ໄດ້ສົ່ງຜົນໃຫ້ບັນດາສະມາຊິກສະພາສູງ ກັບຄືນໄປເຈລະຈາກັນຕື່ມອີກ ໃນຂະນະທີ່ອະນາຄົດຂອງຕະຫຼາດຮຸ້ນ ໄດ້ຕົກລົງເລື້ອຍມາ ຕະຫຼາດຮຸ້ນ ວອລ ສະຕຣີຕ ຂອງສະຫະລັດ ທີ່ຜ່ານມານີ້ ໄດ້ຮັບຜົນໃນສັບປະດາທີ່ ຂີ້ຮ້າຍສຸດ ຕັ້ງແຕ່ປີ 2008 ເປັນຕົ້ນມາແລະພວກນັກລົງທຶນ ແມ່ນຫັນໄປຫາລັດ ຖະສະພາ ແລະມາດຕະການກອບກູ້ເສດຖະກິດດັ່ງກ່າວນີ້ ເພື່ອບັນເທົາການສູນ ເສຍທີ່ໄດ້ຮັບ ສ່ວນປະທານສະພາຕ່ຳ ທ່ານນາງ ແນນຊີ ເພໂລຊີ ໄດ້ກ່າວໃນວັນອາທິດວານນີ້ ວ່າ ບັນດາສະມາຊິກສະພາຕ່ຳຈາກພັກເດໂມແຄຣັດ ໄດ້ສະຫລຸບແຜນການກອບກູ້ເສດ ຖະກິດຂອງພວກເພິ່ນໄປແລ້ວ ເຊິ່ງ “ຮັບຮູ້ເຖິງຄວາມທ້າທາຍຢ່າງຮ້າຍແຮງຂອງ ໄວຣັສໂຄໂຣນາ” ແລະ ເປັນເລື້ອງທີ່ “ຕ່າງກັນຢ່າງໃຫຍ” ຈາກຮ່າງກົດໝາຍທີ່ສະໜັບ ສະໜູນໂດຍບັນດາສະມາຊິກສະພາສູງຈາກພັກຣີພັບບລີກັນ ສະພາທັງສອງ ໃນທີ່ສຸດ ແລ້ວ ຈະຕ້ອງຜ່ອນສັ້ນຜ່ອນຍາວໃຫ້ກັນແລະກັນໃນຂໍ້ສະເໜີຕ່າງໆຂອງພວກເພິ່ນ ຜູ້ນຳສຽງສ່ວນຫຼາຍຂອງສະພາສູງ ທ່ານມິດຈ໌ ແມັກຄອນແນລ ກໍໄດ້ກ່າວໂຈມຕີພັກ ເດໂມແຄຣັດ ອ່ານຂ່າວນີ້ຕື່ມ ເປັນພາສາອັງກິດ